Pleurdud

Pleurdud a zo ur gumun eus Breizh e kanton Gourin e departamant ar Mor-Bihan.
 Douaroniezh 
 War lez ar Skorf emañ Pleurdud.
 Anv 
 Erwan Vallerie ː Ploerdut, 1285; Plouiredut, 1387; Pluerdut, 1407; Ploeretut, 1453; Ploerduc, 1516; Pleurdut, 14553; Pleurduz, 1630; Plouerdut, 1779
Gerdarzh
 Diwar « plou » hag Ildud, manac'h brezhonHenri Guiriec, La Région de l'Ellé - bas et haut Ellé, e ti an aozer, hep deiziad, (e galleg), pajenn 21 .
 Ardamezioù 
En gul e dreustell en argant karget gant ul las-karantez en sabel loc'hant diouzh al lezioù, heuliet ouzh kab gant div mailhenn en aour, hag ouzh beg gant ur pennzelwenn rod-heoliek Sant Ildud ivez en aour; e gab en argant karget gant pemp brizhenn erminig en sabel 
 Istor 
 Henamzer 
 An hent roman eus Darioritum (Gwened bremañ) da Vorgium (Karaez bremañ) a dreuze Pleurdud.

 Nac'het e voe an distaoliadeg roueel eus miz C'hwevrer 1676 ouzh un den eus Pleurdud, François Roüan e anv, goude Emsavadeg ar Bonedoù ruzArthur Le Moyne de La Borderie, La Révolte du Papier Timbré advenue en Bretagne en 1675, adembannet e Les Bonnets Rouges, Union Générale d'Éditions (dastumadeg 10/18), Pariz, 1975 (e galleg) .
 Dispac'h Gall 
 Melestradurezh: krouet e voe kumun Pleurdud e 1790. Gant al lezenn eus an 23 a viz Eost 1790 e voe lakaet Pleurdud da benn ur c'hanton, hini Pleurdud; div c'humun a oa ennañ: Lanwelan ha Pleurdud; e distrig ar Faoued e oa. Diskaret e voe Kanton Pleurdud gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix. Lakaet e voe kumun Pleurdud e kanton ar Gemene bet miret ha brasaet e 1801 gant ar memes lezenn. Lakaet e oa bet en arondisamant Pondi bet krouet e 1800Cassini - EHESS - Pleurdud - Fichenn ar gumun Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajenn 262 .

 Brezel-bed kentañ  
 Mervel a reas 162 waz eus ar gumun abalamour d'ar brezel, da lavaret eo 4,50 % eus he foblañs e 1911Memorialgenweb - Monumant ar re varv.
 Eil brezel-bed  
 Repuidi-brezel: d'an 10 a viz Even 1940 e oa 357 repuad e Pleurdud; 8 anezhe n'oant ket distroet d'ar gêr c'hoazh d'ar 1añ a viz Gwenholon 1940Association Mémoire du canton du Faouët, 1939-1945 en Centre-Bretagne, Liv'Editions, Ar Faoued, 2004, levrenn I, pajenn 119 .
 1944:
 d'ar 15 a viz Mae e voe tapet 53 180 Lur en ti-post gant tud eus ar Rezistañs, 25 950 Lur d'ar 6 a viz Even ha 4 000 Lur d'an 29 a viz Gouere, ar re-mañ a voe rentet d'ar 5 a viz GwengoloRobert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajenn 263;
 e miz Even 1944, daou zen eus ar Rezistañs a voe bet lazhet gant an Alamaned; ur paotr all a voe lazhet p'edo o klask tec'hout;
 fuzuilhet e voe ur gwaz ag ar gumun e Landordu e Berne, d'ar 6 a viz Gouhere abalamour d'e berzh er Rezistañs; barnet e oa bet d'ar marv gant lez-varn al Lu alaman er FaouedRené Le Guénic, Morbihan - Mémorial de la Résistance, 1998, pajennoù 21 ha 22;
 d'an 31 a viz Gouere e teuas kantadoù a vilourion alaman da dagañ paotred ar strouezheg e Moustoer-Riallan; daou zen eus ar Rezistañs a voe lazhet, met an Alamaned a gollas tregont soudard, lod anezhe lazhet, ar re all gloazet hepkenRené Le Guénic, Morbihan - Mémorial de la Résistance, 1998, pajennoù 53-55 .
 Mervel a reas pevarzek den ag ar gumun abalamour d'ar brezelMemorialgenweb - Monumant ar re varv.
 Monumantoù ha traoù heverk 

 Iliz katolik Sant Pêr.

 Monumant ar re varv e-tal an iliz katolik.
 Emdroadur ar boblañs aboe 1962 

 Melestradurezh 
 Tud 
 Ardamezeg ar familhoù 
80pxde Barac'h, 
Aotrounez al lec'h se e PleurdudEn aour e ziv dreustell skoulmet en sabel80pxBarisy,

Aotrounez Kermaria ha KeraudrenEn argant e deir joskenn diframmet en sabel80pxde Beaucours
Aotrounez Kermarker ha KerourhinEn gul e zri sparfel en argant, pigoset, iziliet ha grizilhonnet en aour80pxGuiller
Aotrounez FontaineperEn aour e sourd en sabel o tislonkañ flammoù en gul
 Gevelliñ 
 Levrlennadur 
 Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014
 Erwan Vallerie : Diazezoù studi istorel an anvioù-parrez. Corpus. An Here. 1995
 Liammoù diavaez 
 Pleurdud war lec'hienn Geobreizh
 Notennoù ha daveoù 

Rummad:Kumunioù ar Mor-Bihan
Rummad:Kumunioù bet krouet er Mor-Bihan e 1790
Rummad:Emsavadeg ar Bonedoù ruz
Rummad:Repuidi-brezel er Mor-Bihan (1939-1945)
Rummad:Argant tapet e tiez-post ar Mor-Bihan gant tud eus ar Rezistañs e 1944
Rummad:Tud lakaet d'ar marv gant al lu alaman e Berne e 1944